Tervislik ja mitmekesine toitumine – täiskasvanute tasakaalustatud menüüs peaks saadavast energiast moodustama 10-15% valgud, 25-30% rasvad ja 55-60% süsivesikud. Piisav füüsiline aktiivsus, alustades 30-minutilisest jalutuskäigust. Piisav puhke- ja uneaeg. Stressi vältimine. Alkoholi tarvitamise piiramine või loobumine – lisaks sõltuvusele omab alkohol mõju kehakaalule (suurendab söögiisu ja on kõrge kaloraažiga – 1 gramm puhast alkoholi annab 7,1 kcal energiat). Vedeliku piisav tarbimine – teoreetiline veevajadus on 28-35 ml/kg kohta ööpäevas. See on individuaalne, sõltub kehalisest aktiivsusest, konkreetse organismi eripärast jt teguritest.